CELEX: 32014R0943
Language: hu
Date: 2014-09-03 00:00:00
Title: A Bizottság 943/2014/EU végrehajtási rendelete ( 2014. szeptember 3. ) a 416/2014/EU végrehajtási rendelettel megnyitott, az egyes Ukrajnából származó gabonafélékre vonatkozó vámkontingens keretében behozatali engedély kibocsátása érdekében benyújtott kérelmekre alkalmazandó elosztási együttható megállapításáról

4.9.2014   
            
            
               HU
            
            
               Az Európai Unió Hivatalos Lapja
            
            
               L 264/4
            
         A BIZOTTSÁG 943/2014/EU VÉGREHAJTÁSI RENDELETE
   (2014. szeptember 3.)
   a 416/2014/EU végrehajtási rendelettel megnyitott, az egyes Ukrajnából származó gabonafélékre vonatkozó vámkontingens keretében behozatali engedély kibocsátása érdekében benyújtott kérelmekre alkalmazandó elosztási együttható megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
   mivel:
   
               (1)
            
            
               A 416/2014/EU bizottsági végrehajtási rendelet (2) vámkontingenseket nyitott meg egyes Ukrajnából származó gabonafélék behozatalára vonatkozóan.
            
         
               (2)
            
            
               A 416/2014/EU végrehajtási rendelet 4. cikkének (1) bekezdése szerinti értesítések alapján megállapítható, hogy a 09.4306 tételszámú vámkontingens esetében az említett rendelet 2. cikke (1) bekezdésének második albekezdésével összhangban, a 2014. augusztus 22. brüsszeli idő szerint 13 óra és 2014. augusztus 29. brüsszeli idő szerint 13 óra közötti időszakban az illetékes hatóságokhoz behozatali engedély kibocsátása érdekében benyújtott kérelmek a rendelkezésre álló mennyiséget meghaladó mennyiségre vonatkoznak. Ezért helyénvaló a szóban forgó vámkontingens esetében az igényelt mennyiségekre alkalmazandó elosztási együttható rögzítésével meghatározni, hogy a behozatali engedélyek milyen mennyiségre bocsáthatók ki.
            
         
               (3)
            
            
               A 09.4306 tételszámú vámkontingens esetében indokolt felfüggeszteni a behozatali engedélyek kibocsátását.
            
         
               (4)
            
            
               A behozatali engedélyek kibocsátására irányuló eljárás hatékony lebonyolítása érdekében ennek a rendeletnek kihirdetését követően azonnal hatályba kell lépnie,
            
         ELFOGADTA EZT A RENDELETET:
   1. cikk
   (1)   A 416/2014/EU végrehajtási rendelet mellékletében meghatározott, 09.4306 tételszámú vámkontingens alá tartozó termékekkel kapcsolatban a 2014. augusztus 22. brüsszeli idő szerint 13 óra és 2014. augusztus 29. brüsszeli idő szerint 13 óra közötti időszakban benyújtott engedélykérelmek vonatkozásában az engedélyek a 09.4306 tételszámú vámkontingens esetében a 56,751219 %-os elosztási együttható alkalmazásával kapott mennyiségekre bocsáthatók ki.
   (2)   A 416/2014/EU végrehajtási rendelet mellékletében meghatározott, 09.4306 tételszámú vámkontingens keretében 2014. augusztus 29. brüsszeli idő szerint 13 órától kezdődően igényelt mennyiségek tekintetében a behozatali engedélyek kibocsátását a Bizottság felfüggeszti.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 3-án.
      
         
            a Bizottság részéről,
         
         
            az elnök nevében,
         
         Jerzy PLEWA
         
            mezőgazdasági és vidékfejlesztési főigazgató
         
      
   
   
      (1)  HL L 347., 2013.12.20., 671. o.
   
   
      (2)  A Bizottság 2014. április 23-i 416/2014/EU végrehajtási rendelete egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről (HL L 121., 2014.4.24., 53. o.)